b'\n_START_ARTICLE_\nCupa Mondial\xc4\x83 de Baschet Masculin din 2019\n_START_SECTION_\nAlegerea gazdei\n_START_PARAGRAPH_\n\xc3\x8entregul proces de alegere a \xc3\xaenceput \xc3\xaen aprilie 2014. S-au depus oferte din numeroase na\xc8\x9biuni. La 16 martie 2015, s-a confirmat faptul c\xc4\x83 aceast\xc4\x83 edi\xc8\x9bie va fi organizat\xc4\x83 \xc3\xaen Asia, China \xc8\x99i Filipine fiind candidaturile finale care vor sta la baza alegerii gazdei. La 7 august 2015, s-a anun\xc8\x9bat c\xc4\x83  viitoarea gazd\xc4\x83 a Cupei Mondiale este China.\n_START_SECTION_\nCalificare\n_START_PARAGRAPH_\nChina ca \xc8\x9bar\xc4\x83 gazd\xc4\x83 s-a calificat automat pentru turneu. Campionatele continentale nu vor mai face parte din sistemul de calificare pentru Cupa Mondial\xc4\x83. \xc3\x8en schimb, dou\xc4\x83 runde de turnee de calificare continentale au loc pe parcursul a doi ani._NEWLINE_Prima rund\xc4\x83 de calific\xc4\x83ri din America, Asia / Oceania \xc8\x99i Africa cuprinde c\xc3\xa2te 16 echipe, \xc3\xaen timp ce Europa are 32 de echipe. Echipele din Divizia A sunt \xc3\xaemp\xc4\x83r\xc8\x9bite \xc3\xaen grupe de patru \xc8\x99i joac\xc4\x83 \xc3\xaen sistem fiecare cu fiecare tur-retur. Primele trei echipe din fiecare grup\xc4\x83 avanseaz\xc4\x83 \xc3\xaen runda a doua, iar echipele de pe ultima pozi\xc8\x9bie joac\xc4\x83 cu cele mai bune echipe din Divizia B pentru a se califica pentru Divizia A \xc3\xaen sezonul urm\xc4\x83tor._NEWLINE_\xc3\x8en etapa a doua a calific\xc4\x83rilor la Cupa Mondial\xc4\x83, echipele sunt \xc3\xaemp\xc4\x83r\xc8\x9bite \xc3\xaen grupe de c\xc3\xa2te \xc8\x99ase, \xc3\xaen total patru grupe \xc3\xaen Europa \xc8\x99i dou\xc4\x83 \xc3\xaen celelalte zone. Echipele vor porni cu punctele acumulate \xc3\xaen prima rund\xc4\x83 \xc8\x99i se vor confrunta din nou cu alte trei echipe \xc3\xaen sistem fiecare cu fiecare tur-retur. Cele mai bune echipe din fiecare grup\xc4\x83 se vor califica pentru Cupa Mondial\xc4\x83._NEWLINE_\xc3\x8encep\xc3\xa2nd cu anul 2019, nu se va mai acorda nici un wild card, iar campioana olimpic\xc4\x83 nu va mai avea garantat un loc \xc3\xaen turneu._NEWLINE_Tragerea la sor\xc8\x9bi pentru calific\xc4\x83ri a avut loc la 7 mai 2017 \xc3\xaen Guangzhou.\n_START_SECTION_\nFormat\n_START_PARAGRAPH_\nTurneul va fi jucat \xc3\xaen trei etape. \xc3\x8en prima etap\xc4\x83, cele 32 de echipe calificate vor fi trase la sor\xc8\x9bi \xc3\xaen opt grupe de c\xc3\xa2te patru (A-H), fiecare echip\xc4\x83 dintr-o grup\xc4\x83 ca juca cu fiecare echip\xc4\x83 din grupa respectiv\xc4\x83. Echipele de pe primele dou\xc4\x83 locuri din fiecare grup\xc4\x83 se vor califica \xc3\xaen etapa a doua a grupelor. \xc3\x8en etapa a doua vor fi patru grupe (I-L) de c\xc3\xa2te patru echipe calificate din prima etap\xc4\x83, care vor juca fiecare cu fiecare. Echipele clasate pe primele dou\xc4\x83 locuri se vor califica pentru etapa eliminatorie._NEWLINE_Meciurile pentru clasament vor fi utilizate din nou dup\xc4\x83 ce nu au fost folosite la Cupa Mondial\xc4\x83 de Baschet Masculin din 2010. Acestea au fost organizate la fiecare Cupa Mondial\xc4\x83 p\xc3\xa2n\xc4\x83 \xc3\xaen 2010._NEWLINE_\xc3\x8en total, se vor juca 96 de jocuri \xc3\xaen 16 zile.'